**1. BALATONFÜREDI SALVATORE QUASIMODO DALVERSENY**

Balatonfüred Város Önkormányzata idén először hirdeti meg dalversenyét, a

Salvatore Quasimodo zenei díj elnyerésére

Jelentkezés módja:

Az elmúlt 27 év nagydíjas/különdíjas/oklevéllel díjazott versei egyikének megzenésítése. A választás lehetőségét a jelentkezőkre bízzuk. A felhívásra énekesek, zenészek, együttesek produkcióját várjuk, még ki nem adott zenei anyaggal, maximum 3 és fél perc időtartamban.

A versek a [www.tempevolgy.hu](http://www.tempevolgy.hu) weboldalról elérhetők.

A kész dalokat MP3 formátumban kérjük feltölteni és elektronikusan elküldeni a következő e-mail címre:

quasimodokoltoverseny@gmail.com

**2020. július 10-ig**

Az e-mailben kérjük feltüntetni a **pályázó zenész, énekes, dal – és zeneszerző, együttes teljes nevét, e-mail címét és telefonos elérhetőségét**.

Az első díjazott oklevélben és szakmai díjban részesül.

A zsűri a fődíjon kívül más díjakat is kiadhat.

A megzenésített verseket háromtagú szakmai zsűri bírálja el, amelynek tagja **Szőcs Géza** Kossuth-díjas költő, **Kováts Péter** Bartók-Pásztory-díjas hegedűművész és **Márta István** Erkel-díjas zeneszerző

A díjkiosztót a **2020. szeptember 18**-**án** rendezendő nemzetközi költőtalálkozó keretében, a 18 órakor kezdődő gálaesten – a zsűri jelenlétében – tartjuk meg.

*Balatonfüredi Költőverseny Quasimodo Közalapítvány*